jkorsvik/nowiki_second_scrape_merged huggingface dataset:
Gapsinkuppet

Gapsinkuppet (hangul: 갑신정변, hanja: 甲申政變, rr: Gapsin jeongbyeon, mr: Kapsin chŏngbyŏn) var et mislykket tredagers statskupp mot slutten av Kongedømmet Joseons eksistens i Korea. Det startet 4. desember 1884 og har fått navn fra året det skjedde etter sekstisyklusen, der «gapsin» viser til året 1884.


== Bakgrunn ==
En gruppe medlemmer i Gaehwapa (Det opplyste partiet) ledet av Kim Okgyun og Pak Yonghyo ønsket at Korea skulle bryte sin isolasjonistiske politikk og åpne landets grenser til omverdenen. Dette synet møtte motstand fra konservative krefter i Joseon-hoffet, særlig fra de pro-kinesiske Sugup'a. Kim og Pak startet kuppforsøket med japansk støtte 4. desember 1884 ved å erobre kongepalasset i Seoul. 
Dronning Min møtte trusselen ved i all hemmelighet å be Qing-Kina om militær assistanse. Etter tre dager ble kuppforsøket slått ned av 1500 soldater fra Qing-garnisonen i Seoul, ledet av general Yuan Shikai. Under kamphandlingene brandtden japanske legasjonens bygning i byen ned foruten at 40 japanere ble drept. Overlevende kuppmakere unnslapp via havnebyen Chemulpo eskotert av Japans minister i Korea, Takejo, der et japansk skip tok med seg alle til Japan.


== Konsekvenser ==
Japanske myndigheter forlangte en beklagelse og kompensasjon fra de koreanske myndighetene etter hendelsen, noe som resulterte i Den japansk-koreanske traktat av 1885 (Hanseongtraktaten), signert 9. januar 1885. Denne traktaten gjenopprettet de diplomatiske forbindelsene mellom Japan og Korea. Korea måtte dessuten betale Japan 110 000 Yen og skaffe til veie tomt og dekke kostnadene for en ny legasjonsbygning.
For å redusere spenningen rundt Korea, ble Japan og Kina enige om å trekke alle sine soldater ut av Korea etter å ha signert  Tientsinkonvensjonen 18. april 1885.


== Litteratur ==
Duus, Peter (1998). The Abacus and the Sword: The Japanese Penetration of Korea, 1895-1910. Berkeley: University of California Press.  13-ISBN 9780520086142/13-ISBN 0520086147; 13-ISBN 978-0-520-21361-6; 10-ISBN 0-520-21361-0; OCLC 232346524
Kim, Djun Kil (2005). The History of Korea. Westport, Connecticut: Greenwood Press.  10-ISBN 0313332967/13-ISBN 9780313332968; 10-ISBN 0313038538/13-ISBN 9780313038532; OCLC 217866287
Kleiner, Jergen (2001). Korea: A Century of Change. River Edge, New Jersey: World Scientific Publishing Company.  10-ISBN 9810246579/10-ISBN 9789810246570; OCLC 48993770
Plusshus

Plusshus er en bygning eller bolig som er konstruert, designet og innrettet for å få det totale energiregnskapet til å gå i pluss. Et plusshus skaper mer energi gjennom sin levetid enn det som ble brukt til produksjon av byggevarer, oppføring, drift og riving av bygget (livsløpssyklus).
Energibehovet til bygningen kan reduseres gjennom passive tiltak som ekstra varmeisolasjon, ekstra god tetthet, gode vinduer, varmegjenvinning, etc. Samtidig vil innretninger som fanger opp gjenvinnbar energi være en del av konstruksjonen. Disse innretningene kan feks være sol-, vind- og/eller vannkraftproduksjonsanlegg. Energien som fanges opp utgjør mer enn bygningen/boligen trenger til oppvarming, varmtvann, elektrisk utstyr og belysning totalt over året. Slik blir hvert plusshus et lite kraftverk.
Med et slik system kan enhver bygning/bolig ha muligheten til å kjøpe og selge energi.


== Eksterne lenker ==
Zero-rapport Plusshus
Den japansk-koreanske traktat av 1885

Den japansk-koreanske traktat av 1885 eller Hanseongtraktaten eller Seoultraktaten var en traktat satt opp etter et mislykket statskupp i Korea i desember 1884.
Kuppforsøket, kjent som Gapsinkuppet startet 4. desember 1884. At kuppet skjedde akkurat da var ikke tilfeldig; Kina hadde nettopp trukket tilbake halvparten av sine soldater fra en kinesisk garnison i Seoul. Etter tre dager ble kuppmakerne, som hadde erobret kongepalasset i Seoul, slått tilbake av kinesiske soldater fra den kinesiske garnisonen i Seoul. Under kamphandlingene brant den japanske legasjonens bygning i byen ned foruten at 40 japanere ble drept. Japanske myndigheter forlangte en beklagelse og kompensasjon fra de koreanske myndighetene etter hendelsen.  
Det ble igangsatt diplomatiske samtaler og forhandlinger om en avtale etter hendelsen. Den japanske delegasjonen ble ledet av Inoue Kaoru, og de diplomatiske forhandlingene ble fullført i januar 1885.Japanske myndigheter fikk en beklagelse og kompensasjon fra de koreanske myndighetene. Traktaten gjenopprettet de diplomatiske forbindelsene mellom Japan og Korea. Korea måtte dessuten betale Japan 110 000 Yen og skaffe til veie tomt og dekke kostnadene for en ny legasjonsbygning.


== Etterspill ==
For å redusere spenningen rundt Korea, ble Japan og Kina enige om å trekke alle sine soldater ut av Korea etter å ha signert  Tientsinkonvensjonen 18. april 1885.


== Se også ==
De ulikeverdige traktater


== Referanser ==


== Litteratur ==
Duus, Peter. (1995). The Abacus and the Sword: The Japanese Penetration of Korea, 1895-1910. Berkeley: University of California Press. 13-ISBN 9780520086142/13-ISBN 0520086147; 13-ISBN 978-0-520-21361-6; 10-ISBN 0-520-21361-0; OCLC 232346524
Kim, Chun-gil. (2005). The History of Korea. Westport, Connecticut: Greenwood Press. 10-ISBN 0313332967/10-ISBN 9780313332968; 10-ISBN 0313038538/13-ISBN 9780313038532; OCLC 217866287
Infected

Infected er et av Akershus største datatreff (LAN-party), og holder til i kulturhuset i Asker kommune. Arrangementet var tre dager og huser rundt 550 personer, hvorav deltakerantallet er rundt 424 og crewet er på rundt 120 personer. Gjennom hele arrangementet blir det arrangert konkurranser (compo) hvor man kan vinne beløp og andre premier. Det har tidligere blitt arrangert andre show og konkurranser på scenen.
Infected startet opp i 2005-2006 i Leikvollhallen i Asker. I de senere årene har deltakerantallet steget kraftig og kulturhuset ble en passende arena for arrangementet.


== Regi ==
Arrangementet er en del av Asker kommunes kulturtilbud. Infected skal være et positivt tilbud for ungdom i nærmiljøet, og bidra til sosialisering. Radar ungdomsskafé er ansvarlig arrangør. Ellers bygger et av Infecteds viktigste prinsipper på at arrangementet hovedsakelig arrangeres av frivillige ungdom.  «Av ungdom – for ungdom».


== Crew ==
Det er seks crew i arrangementet:


== Eksterne lenker ==
Infected LAN-party
48-timers datafest i Asker – Budstikka
"Ikke bare gaming"
"Game over etter 46-timer"
Tientsinkonvensjonen

Tientsinkonvensjonen (forenklet kinesisk: 中日天津会议专条, tradisjonell kinesisk: 中日天津會議專條, pinyin: Zōngrì tiānjīn huìyì zhuāntiáo; japansk: 天津条約, Hepburn: Tenshin jōyaku; koreansk; hangeul: 톈진 조약, hanja: 天津條約, revidert romanisering: Tyenjin joyak, McCune-Reischauer: T'yenjin choyak) var en avtale mellom Keiserdømmet Japan og Qing-Kina inngått i Tientsin, Kina 18. april 1885. Konvensjonen er også kalt for «Li-Itō konvensjonen».
Etter Gapsinkuppet i Korea i 1884 økte spenningen mellom Kina og Japan over hvem som skulle øve mest innflytelse på Koreahalvøya og den koreanske kongefamilien. Etter forhandlinger blei japanske Itō Hirobumi og kinesiske Li Hongzhang enige om å dempe spenningen ved å la en traktat bestemme:

at begge nasjoner skulle trekke tilbake sine militære styrker i Korea innen fire måneder
at kong Gojong av Korea blei gitt det råd å engasjere militære instruktører fra et tredje land for å trene en koreansk hær
at ingen nasjon skulle sende tropper til Korea uten først å ha varslet den andreTientsinkonvensjonen løste på de kinesisk-koreanske båndene, og gjorde Korea til et ko-protektorat mellom Kina og Japan. Konvensjonen la imidlertid ingen demper på verken de kinesiske eller de japanske ambisjonene i området, og den neste kinesisk-japanske konfrontasjonen brøt ut i full krig.


== Referanser ==


== Litteratur ==
Beasley, W.G. (2000). The Rise of Modern Japan, 3rd Edition: Political, Economic, and Social Change since 1850. Palgrave Macmillan. ISBN 0-312-23373-6. 
Hsu, Immanuel C.Y. (1999). The Rise of Modern China. Oxford University Press. ISBN 0-19-512504-5.
Wing On

Wing On (kinesisk: 永安, pinyin: Yǒng ān, jyutping: Wing5 On1) er en varehuskjede med hovedbase i Hongkong i Folkerepublikken Kina.


== Historie ==
De kantonesiske brødrene og immigrantene Kwok Lok (郭樂, standardkinesisk: Guo Le) og Kwok Chuen (郭泉, Guo Shun) startet Wing On fruktforretning i Sydney i Australia i 1897. I 1907 dro Kwok Chuen til Hongkong med sine sparepenger og grunnla Wing On Company, det andre kinesiskeide varehuset i Hongkong. Senere grunnla brødrene Wing On Bank.Wing On finn ettervert flere varehus i Hongkong, og har nå (2012) samlet butikkareal på 33.400 kvadratmeter.Wing On hadde også en berømt avdeling i Shanghai. Forretningen der ble åpnet i 1918 i Nanking Road, og ble et av byens «store fire» varehus (Sincere, Wing On, Sun Sun og The Sun). Den distinktive bygningen stod på skrå vis-à-vis konkurrenten Sincere Department Store. Wing On ble en stor suksess, med sitt moderne opplegg, og dessuten flere andre tilbud i samme tilbud - hotell, dansehall, tehus og annet. Etter kommunistenes maktovertakelse i 1949 ble forretningen nasjonalisert. I 2005 gjenopptok det sin virksomhet som Yong An (som er den standardkinesiske uttalen av det kantonesiske Wing On) og fasaden ble restaurert til sitt opprinnelige europeiske utseendse.


== Referanser ==


== Litteratur ==
趣談今昔香港 (ISBN 962-14-1750-3)
Stella Dong: Shanghai: The Rise and Fall of a Decadent City, New York, 2001


== Eksterne lenker ==
Offisielt nettsted 
(en) Wing On Department Stores – kategori av bilder, video eller lyd på Commons 
Wing On netshop
Hendrick Hamel

Hendrick Hamel (født 1630 i Gorinchem, død 12. februar 1692 i Gorinchem) var en nederlandsk sjømann og den første fra den vestlige verden som opplevde og skrev om sine opplevelser i Joseonperioden i Korea. Han skrev «Hamels journal og en beskrivelse av Kongedømmet Korea, 1653-1666», utgitt etter hans gjenkomst til Nederland.
Hendrick Hamel var bokfører hos Det nederlandske ostindiske kompani. I 1653 var han med på skipet «De Sperwer» som var på vei til Japan. Utenfor den koreanske øya Jeju led han skipbrudd. 36 av 64 besetningsmedlemmer overlevde. De 36 ble arrestert og ført til Seoul (sittende monark var kong Hyojong). De fikk ikke lov til å forlate landet, men fikk en viss frihet til å bevege seg rundt om i Korea, både geografisk og sosialt.
Etter 13 år flyktet Hamel og sju av mannskapet. De reiste først til Japan, og derfra videre til Nederland. I 1666 gav tre ulike utgivere ut hans utrolige berettning som gav de første detaljer og beskrivelse av Korea i Europa.


== Referanser ==


== Litteratur ==
Coree-Korea 1653-1666 (Itineraria Asiatica: Korea), Hendrik Hamel, Orchid Press, Thailand, ASIN 9748299481, 1981.


== Eksterne lenker ==
(en) Hendrik Hamel – kategori av bilder, video eller lyd på Commons 
Hendrick Hamels journal
Hans Nylund

Hans Nylund (født 8. juni 1939, død 3. september 2017) var en norsk fotballspiller som blant annet spilte på midtbanen for Lillestrøm og Lyn på slutten av 1950-tallet og begynnelsen av 1960-tallet.
Nylund startet sin karriere hos Lillestrøm i 1957, hvor han fikk over 30 seriekamper på to sesonger og ble seriemester i 1958/1959-sesongen. I 1959 dro han til Paris og Frankrike for å studere, samtidig mens han spilte fotball for Racing Club de Paris. Med unntak av et kortere opphold hos Lillestrøm i 1960/1961-sesongen vendte han hjem til Norge i 1963 hvor han skrev under kontrakt med Lyn. Han flyttet tilbake til Frankrike i 1965, og var resten av sitt liv bosatt utenfor Paris.
Nylund har flere kamper på aldersbestemte landslag og fikk sin første og eneste landskamp for Norge i vennskapskampen mot Nederland den 28. mai 1958, en kamp som endte 0–0 på Ullevaal Stadion. Hans barnebarn Gary Nylund har for øvrig vært ungdomsspiller for den spanske klubben Club Deportivo Don Bosco.


== Meritter ==
LillestrømHovedserien: (1/2) 1958/1959Lyn1. divisjon: (2/2) 1964


== Litteratur ==
Fagerli, Arnfinn og Nilsen, Christian Lunde (1999). Norsk fotball-leksikon. Oslo: Orion forlag. s. 317. ISBN 82-458-0398-7. CS1-vedlikehold: Flere navn: forfatterliste (link)


== Referanser ==


== Eksterne lenker ==
Lynfotball.net – Spillerprofilen til Hans Nylund
Sincere Department Store

Sincere Department Store (kinesisk: 先施百貨) er en varehuskjede basert i Hongkong i Folkerepublikken Kina. Før 1949 var selskapets største forretning på Nanking Road i Shanghai. Sammen med Wing On, Sun Sun (新新公司 1926-1951) og Da Sun 大新公司 var det et av «de fire store varehus» i  Shanghai.


== Historie ==
Forretningen ble grunnlagt av Ma Ying Piu i Hongkong i 1900 etter at han var hjemvendt fra Australia. Ma hadde sett slike varehus i Sydney.Før 1949 drev Sincere varehus i Shanghai, Nanning og Guangzhou. Men alle disse ble nasjonalisert av kommunistene. 


== Referanser ==


== Eksterne lenker ==
Offisielt nettsted 
(en) Sincere Company – kategori av bilder, video eller lyd på Commons
Det europeiske venstrepartiet

Det europeiske venstrepartiet, på engelsk European Left Party (ELP), på fransk Parti de la gauche europeenne, er et politisk parti på europeisk nivå og en sammenslutning av sosialistiske og reformkommunistiske partier i Den europeiske unionen EU. Det ble dannet i januar 2004 for å delta i valget til EU-parlamentet det året. 
Medlemspartier er: Rifondazione Comunista PRC (Italia), Die Linke (Tyskland), Det franske kommunistpartiet PCF, Izquierda Unida (Spania), Det spanske kommunistpartiet, Det sameinte og alternative venstre, Catalunya, Partiet for Demokratisk Sosialisme SDS (Tsjekkia), Venstrealliansen Synaspismos (Hellas), Arbeidarpartiet (Ungarn), Det østerrikske kommunistpartiet KPÖ, Det estiske venstrepartiet EVP, Det sosialistiske alliansepartiet PAS (Romania), Det rumenske kommunistpartiet (2010) (Romania), Det sanmarinesiske kommunistpartiet PRC (San Marino), Arbeidspartiet PvdA (Sveits). 
Disse partiene har observatørstatus i EL: Enhedslisten – de rødgrønne (Danmark), Suomen Komunistinen Puolue (Finland), Det tsjekkiske kommunistpartiet KSCM, Det tyske kommunistpartiet DKP, Partiet til de italienske kommunistene PdCI, Venstrepartiet (Sveits), Venstreblokken (Portugal), Det slovakiske kommunistpartiet KSS, Frihets- og solidaritetspartiet ÖDP (Tyrkia).


== Eksterne lenker ==
Offisielt nettsted
Soluna Samay

Soluna Vilde Samay (født 27. august 1990 i Guatemala by) er en dansk låtskriver og sanger. Hun representerte Danmark i Eurovision Song Contest 2012 med sangen «Should've Known Better», som hun vant Dansk Melodi Grand Prix i 2012 med. Hun deltok i den første semifinalen 22. mai og gikk videre til finalen 26. mai. Med seg på scenen hadde hun sitt band, som besto av musikere av ulike nasjonaliteter.


== Biografi ==
Soluna ble født i Guatemala, der hun også vokste opp. Hennes far er tysk og hennes mor er sveitsisk-tysk. Da hun var 10 år, i 2000, flyttet familien til Bornholm. Siden flyttet Soluna til København, hvor hun studerte musikkvitenskap på Københavns Universitet ved siden av sin musikerkarriere. Hun snakker engelsk, dansk, spansk og tysk flytende. Hun spiller trommer, elbass og kontrabass. Hun skriver også sanger selv.Da hun var seks år, begynte hun å synge sammen med sin far, som tjente til livets opphold som gatemusikant. Med gata som scene opptrådte hun i noen av verdens største byer. Faren lærte henne å spille trommer, bass og gitar, og før hun var ti år gammel, skrev hun sine første sanger. Siden har hun spilt og sunget alene og sammen med sin far, Gerd George Kettel (født 1959), i duoen Gee Gee & Soluna. Duoen har gitt ut et par musikkalbum. Soluna Samay ga ut sitt første soloalbum, Sing Out Loud, 23. september 2011.
Remée og Chief1, som skrev «Should've Known Better», fant Soluna på internett da de søkte etter en vokalist som kunne fremføre deres bidrag i Dansk Melodi Grand Prix 2012. Lørdag 21. januar 2012 slo hun Jesper Nohrstedt og Christian Brøns & Patrik Isaksson i den danske finalen ved å få flest poeng fra TV-seerne.
Soluna representerte Danmark i Eurovision Song Contest samme år, der sangen kvalifiserte seg til finalen. Til slutt ble den nummer 23 av 26.
Sammen med sin far turnerer hun regelmessig som gatemusikant rundt om i Europa, også i Norge.


== Diskografi ==
Oversikt over Soluna Samays utgivelser:


=== Album ===
2011 – Sing Out Loud


=== Singler ===
2003 – «I Wish I Was a Seagull»
2011 – «Two Seconds Ago»
2011 – «Should've Known Better»


=== Gee Gee & Soluna-album ===
2001 – The Beat Goes On
2004 – Thinking of You
2006 – Movin' On
2007 – Lucky Seven
2008 – Just Passing Through


== Referanser ==


== Eksterne lenker ==
Offisielt nettsted 
(en) Soluna Samay – kategori av bilder, video eller lyd på Commons 
(en) Soluna Samay på Internet Movie Database 
(en) Soluna Samay på Discogs 
(en) Soluna Samay på MusicBrainz 
(en) Soluna Samay på Spotify 
(en) Soluna Samay på Songkick 
Soluna Samay på Twitter 
Soluna Samay på Facebook 
Soluna Samay på Instagram 
Soluna Samay på Myspace 
Youtube
Facebook
Myspace
Deltakerprofil på eurovision.tv
Ádám Bogdán

Ádám Bogdán (født 27. september 1987) er en ungarsk fotballspiller som spiller for Ferencvárosi TC.


== Landslaget ==
Han ble tatt ut i Ungarns EM-tropp til EM i fotball 2021.


== Referanser ==


== Eksterne lenker ==
(en) Ádám Bogdán – FIFA 
(en) Ádám Bogdán – UEFA 
(en) Ádám Bogdán – Transfermarkt 
(en) Ádám Bogdán – national-football-teams.com 
(en) Ádám Bogdán – WorldFootball.net 
(en) Ádám Bogdán – Soccerbase.com 
(en) Ádám Bogdán – FootballDatabase.eu 
(de) Ádám Bogdán – fussballdaten.de 
(en) Ádám Bogdán – Soccerway 
(en) Ádám Bogdán – EU-Football.info
Elis Guri

Elis Guri (født 6. juli 1983) er en albanskfødt bulgarsk bryter som bryter gresk-romersk stil i 96-kilosklassen. Han representerte Albania under Sommer-OL 2008 i Beijing. Han representerte deretter Bulgaria under Sommer-OL 2012 i London, etter å ha kvalifisert seg via kvalifiseringen for verden. Han hadde t


== Eksterne lenker ==
(en) Elis Guri – Olympedia 
(en) Elis Guri – Sports-Reference (OL-resultater – arkivert) 
(en) Elis Guri – FILA
Jimmy Lidberg

Jimmy Lidberg (født 13. april 1982) er en svensk bryter som bryter gresk-romersk stil i 96-kilosklassen. Han representerte Sverige under Sommer-OL 2012 i London, der han tok en bronsemedalje.


== Referanser ==


== Eksterne lenker ==
(en) Jimmy Lidberg – Olympedia 
(en) Jimmy Lidberg – Sports-Reference (OL-resultater – arkivert) 
(sv) Jimmy Lidberg – Sveriges olympiske komité 
(en) Jimmy Lidberg – FILA
Rustam Totrov

Rustam Stanislavovitsj Totrov, russisk Рустам Станиславович Тотров (født 15. juli 1984) er en russisk bryter som bryter gresk-romersk stil i 96-kilosklassen. Han vil representere Russland under Sommer-OL 2012 i London, etter å ha kvalifisert seg via kvalifiseringen for verden.


== Eksterne lenker ==
(en) Rustam Totrov – Olympedia 
(en) Rustam Totrov – Sports-Reference (OL-resultater – arkivert) 
(en) Rustam Totrov – FILA
Cenk İldem

Cenk İldem (født 5. januar 1986) er en tyrkisk bryter som bryter gresk-romersk stil i 96-kilosklassen. Han vil representere Tyrkia under Sommer-OL 2012 i London, etter å ha kvalifisert seg via kvalifiseringen for verden.
Under Sommer-OL 2020 i Tokyo som ble arrangert i 2021, ble han utslått i første runde.


== Referanser ==


== Eksterne lenker ==
(en) Cenk İldem – Olympedia 
(en) Cenk İldem – Sports-Reference (OL-resultater – arkivert) 
(en) Cenk İldem – FILA
Mohamed Abdelfatah

Mohamed Abdelfatah (født 4. februar 1978) er en egyptisk bryter som bryter gresk-romersk stil i 96-kilosklassen. Han vil representere Egypt under Sommer-OL 2012 i London, etter å ha kvalifisert seg via kvalifiseringen for verden.


== Eksterne lenker ==
Offisielt nettsted 
(en) Mohamed Abdelfatah – Olympedia 
(en) Mohamed Abdelfatah – Sports-Reference (OL-resultater – arkivert) 
(en) Mohamed Abdelfatah – FILA 
(en) Mohamed Abdelfatah – FILA
Tsimafjej Dziejnitsjenka

Tsimafjej Aljaksandravitsj Dziejnitsjenka (belarusisk: Цімафей Аляксандравіч Дзейнічэнка; født 5. november 1986) er en belarusisk bryter som bryter gresk-romersk stil i 96-kilosklassen. Han vil representere Belarus under Sommer-OL 2012 i London, etter å ha kvalifisert seg via kvalifiseringen for verden.


== Eksterne lenker ==
(en) Tsimafjej Dziejnitsjenka – Olympedia 
(en) Tsimafjej Dziejnitsjenka – Sports-Reference (OL-resultater – arkivert) 
(en) Tsimafjej Dziejnitsjenka – FILA
Synaspismos

Venstrekoalisjonen for folkebevegelser og økologi (gresk Συνασπισμός της Αριστεράς των κινημάτων και της Οικολογίας, Synaspismós tis aristerás ton kinimáton ke tis ikologías, kortform ΣΥΝ eller SYN, alternativt også Synaspismos) er et gresk politisk parti. Partiet har siden 2004 vært med i venstrekoalisjonen SYRIZA. 
Synaspismos' politikk dreier seg om bl.a. økologi, feminisme og pasifisme. 


== Historie ==
Synaspismos ble formelt stiftet i 1992, men har sine historiske røtter i et sosialistisk valgforbund etablert i 1989, hvor bl.a. Hellas' kommunistparti var med. Etter Sovjetunionens sammenbrudd i 1991 oppsto det motsetninger i valgforbundet som til slutt førte til at kommunistpartiet forlot samarbeidet. 
Ved valget til Hellas' parlament i 1993 kom Synaspismos såvidt under sperregrensen, men ved valget i 1996 ble partiet representert i nasjonalforsamlingen, for første gang. Partiet ble siden representert i nasjonalforsamlingen også ved valgene i 2000, 2004, 2009 og parlamentsvalget i mai 2012.
Synaspismos er det største partiet i valgalliansen SYRIZA. Ved valget i mai 2012 oppnådde SYRIZA 52 av parlamentets 300 plasser og ble dermed tredje største blokk i nasjonalforsamlingen. SYRIZA vant valget i 2015, noe som førte til at Synaspismos-leder Tsipras ble statsminister.


== Internasjonal plassering ==
Synaspismos er medlem av Europaparlamentgruppen European United Left–Nordic Green Left og Det europeiske venstrepartiet.


== Eksterne lenker ==
(grk) Offisielt nettsted 
(en) Synaspismos – kategori av bilder, video eller lyd på Commons 
Internettside på engelsk
Treskifestivalen

Treskifestivalen er en årlig festival arrangert på Skotterud i Eidskog kommune. Formålet med festivalen er å feire de gode gamle dager da hver og en hadde treski, rottefella-bindinger, og beige ryggsekker fylt med appelsiner, varm toddy og kvikklunsj.
Festivalen ble først arrangert i 2008 og har funnet sted hvert år siden, noe som gjør arrangementet i 2012 til festivalens 5-årsjubileum.


== Eksterne lenker ==
Hjemmeside
Ghasem Rezaei

Ghasem Rezaei (født 18. august 1985) er en iransk bryter som bryter gresk-romersk stil i 96-kilosklassen. Han vil representere Iran under Sommer-OL 2012 i London, etter å ha kvalifisert seg via kvalifiseringen for Asia.


== Eksterne lenker ==
(en) Ghasem Rezaei – Olympedia 
(en) Ghasem Rezaei – Sports-Reference (OL-resultater – arkivert) 
(en) Ghasem Rezaei – FILA
Artur Aleksanjan

Artur Aleksanjan (armensk: Արթուր Ալեքսանյան; født 21. oktober 1991 i Gjumri, Armenia) er en armensk bryter som bryter gresk-romersk stil i 96-kilosklassen. Han vil representere Armenia under Sommer-OL 2012 i London, etter å ha kvalifisert seg via kvalifiseringen for Europa.
Han tok gull under Sommer-OL 2016.
Under Sommer-OL 2020 i Tokyo som ble arrangert i 2021 tok han sølv.


== Referanser ==


== Eksterne lenker ==
(en) Artur Aleksanyan – Olympics.com 
(en) Artur Aleksanyan – Olympic.org 
(en) Artur Aleksanyan – Olympedia 
(en) Artur Aleksanyan – Sports-Reference (OL-resultater – arkivert) 
(en) Artur Aleksanyan – FILA 
(en) Artur Aleksanyan – TheSports.org
Andy Lonergan

Andrew Michael «Andy» Lonergan (født 19. oktober 1983) er en engelsk fotballspiller som spiller for Everton FC.


== Meritter ==
Liverpool FCUEFA Super Cup (1): 2019
FIFA VM for klubblag (1): 2019


== Referanser ==


== Eksterne lenker ==
(en) Andy Lonergan – FIFA 
(en) Andy Lonergan – UEFA 
(fr) Andy Lonergan – LÉquipe 
(en) Andy Lonergan – Transfermarkt 
(en) Andy Lonergan – WorldFootball.net 
(en) Andy Lonergan – Soccerbase.com 
(en) Andy Lonergan – FootballDatabase.eu 
(en) Andy Lonergan – Soccerway 
(en) Andy Lonergan – FBref